Ber w Beskidach już ze telemetrycznym ringym
We Beskidach, wele Łysej Gōry, zamiyszkała samica bera. Coby jōm mieć pod kōntrolōm (tyż coby być zicher, iże nic jyj sie nie stanie) chycōno jōm i założōno telemetryczny ring, kery mŏ przeszło dwa lata co 2 godziny dŏwać informacyje, kaj ôna gynau je.
Samica wŏży 106 kila, je 87 cyntymetrōw srogŏ.
Do jej chycynia bōła potrzebnŏ spōłpraca leśnikōw z Czeskej Republiki, naukowcōw ze Uniwersytetu we Brnie a pracownikōw ze polskygo Tatrowskego Parku Nŏrodowego.
Ber już je nazŏd fraj i lŏce po lasach we Beskidach. Leśnicy gŏdajōm, coby mieć reszpekt jak go sie trefi w gōrach, bo choć nie atakuje bez powodu ludzi, to je to srogi i dziki zwiyrz.
szl_Latn szl_Latn szl_Latn szl_Latn szl_Latn